ફૈઝાબાદના પ્રવાસ દરમિયાન રાહુલ ગાંધી હળધારી કિસાનના સ્વરૂપમાં જોવા મળશે. ત્યાં તેઓ પૂરાબજારના રામલીલા મેદાનમાં કિસાનોની મુલાકાત દરમિયાન તેમના માથા પર સાફો બાંધી કિસાનો તરફથી આપવામાં આવનારા હળની ભેટ સ્વીકારશે. આ રામલીલા મેદાન નજીક તેઓ અેક દલિત વસ્તીમાં પણ થોડો સમય વિતાવશે. રાહુલ ગાંધીની અયોધ્યા યાત્રા અને હનુમાનગઢીમાં દર્શન અને પૂજાના કાર્યક્રમ પર ખાસ ભાર મૂકવામાં આવી રહ્યો છે.